《秋水阁听客弹瑟》
清代·李雯

阳崖豁秋阴，幽蔼散松柏。高楼起长眺，愁见万里白。

有客携鸣琴，叩弦动清碧。弹作潇湘秋，明湖水空液。

帝子眇何居，楚云在层壁。烟长吴王城，高旻壮修翮。

凄凄鸿雁思，清商宕岩泽。

作者简介：（1608—1647）明末清初江南青浦人，字舒章。明崇祯十五年举人。与陈子龙等有“云间六子”之称。入清，被荐任内阁中书舍人。多尔衮致史可法、唐通等信，均其手笔。不久，忧伤而死。有《蓼斋集》。